Medalja časti

Medalja časti () najviše je i najprestižnije vojno priznanje koje dodjeljuju Sjedinjene Američke Države. Često se naziva i Kongresnom Medaljom časti jer predsjednik države uručuje nagradu "u ime Kongresa". Ipak, zvanično joj je ime samo Medalja časti,DoD Award Manual, 23. 11. 2010, 1348. 33, str. 31, 8. pog. (1) (a) a tako se većinom naziva i u Kodeksu Sjedinjenih Američkih Država. Dodjeljuje se pojedincima koji su se istakli činom ili činovima hrabrosti u vojnoj službi. Američke nagrade nemaju postnominalne oznake, ali, iako nema zvanične skraćenice, u upotrebi su najčešće "MOH" i "MH".http://www.defense.gov/News/Special-Reports/MOH-Special http://www.cmohs.org/ i 

Postoje tri verzije Medalje: za pripadnike Kopnenih, Mornaričkih i Zračnih snaga. Pripadnici Marinskog korpusa i Obalske straže dobijaju mornaričku verziju. Medalja je prvo uvedena za Mornaricu 1861, a sljedeće godine i za Kopnenu vojsku, dok su Zračne snage morale čekati do 1965. Medalja časti najstarije je vojno priznanje koje se kontinuirano dodjeljuje u američkim oružanim snagama.

Predsjednik obično uručuje medalje na formalnoj ceremoniji zamišljenoj da predstavlja zahvalnost američkog naroda, a posthumne medalje uručuju se najbližoj rodbini dobitnika.SECNAVINST 1650.1H, str. 2–20, 224.2. 22. 8. 2006 Prema Historijskom društvu Medalje časti SAD-a, od ustanovljavanja odlikovanja dodijeljene su 3.524 Medalje časti za 3.505 osoba, od čega više od 40% za akcije tokom Američkog građanskog rata.

Godine 1990. Kongres je proglasio 25. mart "Nacionalnim danom Medalje časti".Public Law 101-564, 15. 11. 1990.
Od 1948. godine, prema američkom zakonu, Medalja časti i sva odlikovanja za službu koja pripadnici oružanih snaga dobiju od bilo kojeg roda vojske pod posebnom su zaštitom od bilo kakvog neovlaštenog ukrašavanja, prodaje ili izrade, što uključuje bilo koju povezanu traku ili značku.

 Reference 

 Vanjski linkovi 

 U.S. Army Medal of Honor

Kategorija:Vojna priznanja u Sjedinjenim Američkim Državama